﻿ A AR LECHI1M ina Cassian cîntă copilăria şi adolescenţa, tinereţea şi „aula solemnă a maturi- N tăţii" Şi poate, tîrziu, se va referi şi la sentimentul adînc al senectuţii în fiecare vîrstă se ascunde o doză de mari virtuţi poetice şi, poate, şi aceasta ne face ca uneori să nu regretăm scurgerea anilor Intre Cristina, Manole Crudu şi Domnica din Moartea unui artist există legături, adesea insesizabile chiar lor, care îi apropie sau îi fa'c să se completeze unul pe altul Profilurile lor ascund o poezie care urmează variaţii fireşti, căpă- tînd suprema aureolare în Domnica Ea trăieşte un mit, mitul nemuririi, căci a ajuns să posede veşnicia vîntului, a apei, a mănăstirii şi a fluierului Ca şi Tudor Arghezi, s-a întrebat la un moment dat: „cînd s-ar opri secunda şi inima să bată ?" — „cînd mi-a murit nădejdea şi cînd a înviat ?" După o asemenea întrebare nu mai urmează decît viaţa continuă în pietre şi în cocori, în stele şi în frunze Aceste valenţe, evident, nu sînt comune tuturor oamenilor, ci ele răsar doar într-unii Poate şi de aceea nu pot ajunge la noi decît prin intermediul adevăraţilor artişti — aceia care posedă secretul marelui talent, pătruns pînă în ultimele fibre de o cuceritoare sensibilitate Oana, care îi era lui Ştefan ca o Cristină lui Manole, a ajuns, tot drumeţind prin timp, Domnica de azi Ea a învăţat taina de „a muri puţin" şi niciodată de tot Şi de aceea şi Oana şi Domnica dăruie viaţă — prima Domnului Moldovei, cea- laltă marelui sculptor, în prag de înfrîngere Unul primeşte încredere, altul linişte Nu sînt oare acestea unele din atributele supreme ale existenţei noastre ? Domnica cea tînără — Oana — şi cea de acum, „bătrînă ca vremea", s-au născut din stejarul de la Mirceşti şi din teiul de la Copou, din cîinele baladei şi din căprioara ucisă, dar mai aîes din „pădurea uluitor de vie" sadoveniană Ele sînt o expresie a spiritului romînesc, pus faţă în faţă cu tainele esenţiale ale vieţii în aceste personaje există o asemenea esenţializare, încît a le concretiza pare o impietate Deşi am plecat de la interpretarea Eugeniei Popovici şi despre aceasta am încercat să vorbim aici, acum nu-i mai putem aminti numele decit pentru a ne înclina cu respect în faţa unui mare talent Acela care-şi ascunde fiinţa sa într-o tainiţă a cărei cheie cu greu o gaseşti * * * Deseori, un cititor renunţă să citească o cronică, ea neexprimîndu-i nimic din reacţiile trăite de el la spectacol Unde este greşeala ce nu permite comuni- carea între spectator şi cronicar ? în faptul că, de cele mai multe ori, judecăţile opiniei publice sînt, intenţionat sau nu, ignorate, astfel încît un spectacol de succes apare ca un fiasco lamentabil Este nevoie ca noi să consemnăm aprecie- rile publicului larg, să le analizăm, să încercăm descoperirea cauzelor De-abia după aceea, dacă e cazul, le depăşim, dar explicîndu-ne atent şi cu migală, încît să convingem de dreptatea noastră Doar încercînd să vorbeşti publicului ca unui prieten, pe care nu-l descon- sideri, ci căruia vrei să-i arăţi numai greşelile de moment, i se pot crea noi unghiuri de vedere, noi perspective, cronica fiind, astfel, de folos cuiva * * m P atru coloane în secţiune transversală într-un arlechin : una corintică, apoi una ■ ce are pe ea un fruct cu frunze, pe următoarea nu rămîn decît frunzele, iar pe ultima apar numai nişte fibre de copac ascendente Pe lîngă valorile lirice ce le degajă, este ascuns, aici, metaforic, drumul lui Oedip Să încerc să-l urmăresc din ele : la început a venit în Teba şi a fost încoronat cu fast şi măreţie; puţin timp este însă rege Oedip; el devine un om folositor cetăţii şi familiei, elibe- Hndu-se de o măreţie ce-i apărea străină de aspiraţiile sale După ce trece prin 83 www cimec rogroaznica-i nenorocire, nu-i mai rămîn decît frunzele roadelor sale — cele două fete Este interesant de arătat concordanţa cu concepţia după care mai presus de tine este interesul cetăţii — adevăratele roade le-a creat pentru cetate şi ele au rămas acolo Oedip n-a luat decît frunzele Iar apoi, prin ultimeîe fibre ale copacilor, sufletul său se va înălţa spre lumină la Colonnos Este un merit al lui Marosin integrarea existenţei lui Oedip în circuitul naturii, merit continuat prin acela al integrării în rîndul cetăţenilor greci; Oedip îşi rosteşte ultimele vorbe în mijlocul corului: s-a ridicat doar o clipă din popor, pentru a-l ajuta şi pentru a suferi, iar apoi revine în popor, în care se topeşte „Cînd împărtăşim durerile regilor îi compătimim ca pe nişte oameni, nu ca pe nişte regi", spune Lessing Aşa îl înţelegem pe Oedip, care, pornind de la fastul şi podoabele coloanei corintice, ajunge să se risipească, pătrunzînd în seva copacilor şi în valurile poporului * * * Comediiledupă ce aduc, le-ai aplaudat, de obicei, le-ai un uitat număr Există imens însă de unele gaguri, care pe fac care, parte la o integrantă secundă din viziunea regizorală, fie asupra spectacolului, fie asupra rolului Cele utilizate de Planchon sau Dinu Cernescu în Cei trei muşchetari sau Mielul turbat se înscriu în categoria celor referitoare la sensul întregii montări Deseori, într-un rol de comedie abundă nenumărate gaguri gratuite, exclusiv pentru succesul imediat Dem Rădulescu în Alastair din O femeie cu bani are o întreagă colecţie din acest gen Ele nu supără întotdeauna, doar datorită farme- cului şi credinţei cu care sînt făcute Există însă unul de o calitate deosebită Acest boxeur, cam încet la minte, începe să-i explice lui Sagamore Vorbele îi vin greu, şi atunci ia firul de telefon contra căruia se opinteşte Alastair este un om care nu-şi poate distribui atenţia în două părţi, astfel că sfîrşeşte prin a uita de Sagamore, vrînd doar să rupă firul Curînd însă tînărul avocat îi va reaminti de prezenţa sa în ciuda interesului său pentru cele spuse, campionul va repeta scena E un gag care, fiind explicabil prin psihologia personajului, capătă putere de expresivitate Dinu Cernescu l-a pus pe poliţistul din Vizita bătrînei doamne să cînte la violoncel, atunci cînd III vine să-i vorbească despre teama sa de a nu fi vîndut Cîntecul scîrţîit al violoncelistului nu este decît expresia indiferenţei ce se năştea E un gag care defineşte o întreagă stare generală Asemenea rezolvări păstrează doar aparenţa gagului, căci ele depăşesc cu mult conţinutul noţiuîiii, în sensul utilizat de obicei * * * ste firească apropierea dintre arte, apropiere care are, adesea, rezultate feri- cite Epoca noastră, am impresia, este epoca marilor sinteze, în care se desco-E peră, mai presus de orice, aspiraţii universal umane, pline de realism şi sinceritate Aceste sinteze, cred, nu sînt fructuoase decît atunci cînd toate celelalte arte gravitează în jurul uneia, care este centrală Aceasta preia diferite mijloace, adaptîndu-le specificului ei In teatru sînt din ce în ce mai des prezente diverse proiecţii Ele, în Prima întîlnire a lui I Cojar, se integrau sensului spectacolului, aducînd reale îmbogăţiri cu valenţe poetice George Teodorescu întrebuinţează asemenea mijloace chiar la Operă, în Pelleas şi Melisande Contururile uşor şterse, înseşi unele din proiecţii, puţin neclare, sporesc discret emoţionanta poezie debussistă Fără a contesta valoarea unei asemenea soluţii, nu se poate să nu se remarce nenumărate scene din Opera de trei parale a îui Ciuîei, în care se reaîizează preîuarea unor eîemente cinematografice în spirituî teatruîui Aceasta, mi se pare, înseamnă adevărata stabiîire a unor reiaţii între arte Prima scenă de ia bordei, pentru a mă iimita ia un singur exempiu, este construită astfei Piacarda de metai nu lasă să se vadă decît picioareie dansa- toriior, iar oglinda din tavan surprinde imagini neclare Se realizează întregui tabiou prin două cadre specific cinematografice, dar cu nimic străine nici de cei teatrai Avîndu-se ca ideai aceeaşi comuniune între arte, G Băîan încearcă diverse experimente în audiţiile de la Conservator Muzica este însoţită de proiecţii, care tind să se ataşeze sensuiui ei La „Mathăus Passion" de Bach s-au proiectat reproduceri ceiebre de pictură figurativă Nu s-a reaiizat un circuit între cele 84 www cimec rodouă arte, ce rămîneau ca două individualităţi distincte Proiecţiile obişnuite sînt diverse încercări, care se subordonează muzicii, pictura fiind muzicalizată Baletul lui Bejart după Simfonia a IX-a de Beethoven, oratoriul „Ioana pe rug" de A Honneger, „Hamlet"-ul lui Svoboda exprimă aceste aspiraţii de lărgire a domeniului fiecărei arte Se preferă cristalului şlefuit ampla zvîcnire umană * * * \7reau numai ce pot să am" Este o replică a Epifaniei Ognissanti di Parerga * din piesa O femeie cu bani a lui Shaw, atunci cînd este întrebată dacă nu vrea soarele şi stelele: „Am eu grijă să nu le vreau Vreau numai ce pot să am " Epifania vrea la început un soţ care să poată face, din 150 de lire, 50 000, în şase luni — oarecum un soţ la nivelul ei Pe urmă, după ce-l va avea — spune : „Vreau cît mai mulţi bani" Aceste idei pornesc din conştiinţa importanţei banului Cu el va putea cumpăra viaţă Epifania poate să cumpere şi cumpără o viaţă de om, răpunîndu-i speranţele şi visele Epifania de azi e Clara Zachanassian de mîine Aceasta ajunge să ai'ă mai mult Societatea a confirmat ideile Epifaniei: „Banul — putere, siguranţă, libertate, plăcerea de a-l înmulţi" Epifania, ieri, mai ţinea cont de anitmite limite; Clara se conduce după o lege a anarhismului individual Ea cumpără viaţă, dar mai ales îndrăzneşte să cumpere şi moarte Şi, mai tîrziu, Clara ar putea înlocui pe milionarul din schiţa lui Jiri Wolker „Povestea milionarului care a furat soarele" Acesta „fiind cel mai avut, socotea el, avea dreptul să fie cel mai fericit" dintre toţi oamenii Boala de care suferea, însă, nu-i permitea întrutotul această bucurie — pentru a se vindeca, i se indicase să rămînă singur cu soarele, un timp Atunci, întreabă cu firescul omului care se interesează de preţul unei găini sau al unei pălării: „Nu ştii cam cît de scump ar putea fi soarele ?" Epifania lui Shaw ar fi ajuns şi ea la acest stadiu După viaţă, moarte, a venit rîndul soarelui să fie cumpărat, apoi „urmînd stelele şi chiar Dumnezeu" Milionarul lui Wolker nu avea de la cine să cumpere soarele, şi atunci îl fură oamenilor Replica spusă de Epifania a uitat-o de mult, căci nu mai există „nu pot" pentru omul cu milioane Se întîmplă însă, cîteodată, să-l topească soarele furat * * * /nde artă, calitate, ne interesează doar cînd suferinţaeste prezentată interioară, pentru morală a pune Cea în fizică evidenţă creeaza o mişcare o emoţic de gînduri sau sentimente stîrnită de ea Nedescoperind aceste stări, suferinţa fizică nu produce reacţii decît de cea mai joasă calitate Mă emoţionează nu sîngele, ci ideea morţii, a existenţei oprite Peter Brook, în Regele Lear, rezolvă astfel o asemenea scenă — aceea a scoaterii ochilor lui Gloucester Actul este< sugerat printr-o mişcare de o rară simplitate : ducele este legat de scaun şi trîntit pe spate de doi oameni ai ducelui de Cornwall, care se apleacă asupra lui, acoperindu-l total şi dînd impresia înfăptuirii gestului ordonat de stăpîn întregul act se reduce la trei mişcări esenţiale Durerea fizică este ascunsă ochilor, nerămînîndu-ne decît posibilitatea de a ne ima ina Mi-am amintit de această rezolvare de o mare putere emoţională văzîndv-l pe Kovacs Gyorgy în Manole Crudu Nu simţim boala lui Manole, simţim în primul rînd maladia ce a cuprins mintea şi inima lui Cealaltă, fizică, este ascunsă cu discreţie, fiind amintită doar ca o cauză în momentvl crizei biruie acelaşi refuz de întrebuinţare a unor mijloace facile de emoţionare — nu se vede decît o fracţiune de secundă mîna care se duce la inimă, o întoarcere iute şi un spate încovoiat de durere încordarea corpului bolnav ajunge în sală prin acest spate contorsionat, exprimînd întreaga suferinţă, căreia, ca si la actorii englezi, îi trăim proporţiile la nivelul real, deşi ne este ascuns aspectul direct George Banu www cimec ro